open-index/open-wikipedia-markdown huggingface dataset:
Breteuil

**Breteuil** kan sikte til:

;Steder:

Breteuil er navnet på to kommuner i Frankrike:
* Breteuil, i departementet Eure
* Breteuil, i departementet Oise
* Château de Breteuil, et slott i Île-de-France

;Mennesker:
* Baron de Breteuil
* Emilie de Breteuil, marquise du Chatelet
Ivry

**Ivry** kan sikte til deler av navnet til flere kommuner i Frankrike:

* Ivry-la-Bataille, i departementet Eure
* Ivry-sur-Seine, i departementet Val-de-Marne 

Ivry er også navnet på en by i provinsen Quebec:
* Ivry-sur-le-Lac, i Laurentia, nord for Montréal
Tregrense

**Tregrense** betegner grensen øverst mot høyfjellet eller ytterst mot kysten der enkeltvise trær naturlig kan vokse. Den må ikke forveksles med skoggrensen, som gjerne ligger  lavere enn tregrensen og defineres som at høyden av trærne må være mer enn 2–3 meter og tettheten mellom trærne mindre enn 30 meter. Det er i hovedsak klimatiske forhold, særlig temperatur og vind, som bestemmer tregrensen. Den stiger med fjellmassivenes høyde og mot kontinentale strøk, og synker med høyere breddegrad og mot kysten.

Tregrensen og skoggrensen er noen av de skarpeste vegetasjonsgrensene i naturen.

## Tregrense i Norge
I Norge ligger tregrensen høyest i Jotunheimen, for eksempel i Utladalen, på 1200 m over havet, mens den bare er et par hundre meter ut mot kysten på Vestlandet. I Nord-Norge er det mange steder ikke vekstgrunnlag for trær (tregrensen er 0 m).

## Arktisk tregrense
Den arktiske tregrensen er grensen for trær mot Arktis. I Alaska og Canada har kvitgran og svartgran omtrent samme nordgrense, men de to treslagene har ulike økologiske krav. Enkelttrær av amerikalerk vokser noen steder like langt nord, men danner ikke bestander. Noen få steder i østlige Canada danner balsamedelgran skoggrensen. Furuarter danner aldri den arktiske skoggrensen i Nord-Amerika.

Lengst øst i Sibir mot Beringhavet danner sibirsk dvergfuru tregrensen, selv om den sjelden har treform. Mongollerk dekker store områder i sentrale og østlige Sibir. I Vest-Sibir og europeisk Russland overtar sibirlerk. Den vokser ikke helt nord til tregrensen som i dette området dannes av gran og furu. I Fennoskandia danner fjellbjørk og osp skoggrensen ettersom bartrær ikke trives i det fuktige klimaet med kjølige somre. Fjellbjørk vokser også i nordlige og sentrale deler av Uralfjellene, i munningen til Ob, på Island og sørvestlige Grønland og i Skottland.

Kamtsjatkabjørk vokser i store bestander og danner tre- og skoggrensen i fjellene mot Stillehavet på Kamtsjatka, Kurilene, Sakhalin og Hokkaido. I fjellene i sørlige Alaska vokser grønnor (subsp. *crispa*) i et belte over bartrærne sitkagran og fjellhemlokk. Lengst øst i Sibir danner *[[Salix arbutifolia]]* tregrensen, og *[[Populus suaveolens]]* vokser nesten like langt nord. I Nord-Amerika vokser amerikaosp, balsampoppel og noen bjørkearter nesten like langt nord som bartrærne, og i Alaska finnes det bestander av balsampoppel nord for bartrærne.

## Se også
* Skoggrense

## Referanser
Søren

**Søren** er en opprinnelig dansk form av mannsnavnet *[[Severin]]*, en kortform av det latinske navnet *Severinus*, som var avledet av familienavnet *Severus* som betyr «streng».

I norsk språk er *søren* også et utropsord som har opprinnelse som en omskrivning av *[[Satan]]*.

## Utbredelse
*Søffrenn* var et vanlig mannsnavn i Norge på 1500-tallet. Over 130 personer med navnet er nevnt i Norske Lensrekneskapsbøker 1548-1567.
*Søren* er kjent brukt i Norge fra 1500-tallet, og var et populært navn på norske guttebarn på 1700-tallet og begynnelsen av 1800-tallet. Navnet har tradisjonelt vært mest brukt i Vestfold, på Sørlandet og i Troms.

*Søren* har navnedag 23. oktober i Norge og Danmark.

|}

## Kjente personer med navnet
Personene i listen er ordnet kronologisk etter fødselsår.
* Søren Kierkegaard (1813–1855), dansk filosof
* Søren Jaabæk (1814–1894), norsk politiker
* Sören Åkeby (f. 1952), svensk fotballtrener
* Søren Berg (f. 1976), dansk fotballspiller

## Referanser


## Eksterne lenker
*
Tumaini group

**Tumaini group** (Tumaini betyr «Håp» på swahili) er en afrikansk underholdningsgruppe fra Tanzania. Den ble startet i 1986 av Flatey Gregory Massay, som bare var fjorten år. I dag består gruppa av 35 medlemmer i fra alderen 6-39 år. «Tumaini group» dreier seg om å gi fattige barn på gaten et annet alternativ.

I 2005 turnerte gruppen i Norge med forestillinger i Trondheim, Bergen, Kristiansand og Oslo og høstet stor anerkjennelse.

## Eksterne lenker
* Tumaini Groups nettside
Åge

**Åge** og **Aage** er opprinnelig danske mannsnavn avledet av det norrøne navnet *Áki*, som er en kjæleform av **anu<small>R</small>*, «far». *Aki* er en gammeldansk form av navnet.

## Utbredelse
Navnet *Aage* var vanlig i Norge i fra 1900- til 1940-årene og hadde en popularitetstopp med 0,4 % i 1915, mens formen *Åge* var vanlig fra 1920- til 1960-årene og hadde en popularitetstopp med 0,6 % i 1938.

I Danmark var *Aage* et svært populært navn på guttebarn født på første halvdel av 1900-tallet.

|}

## Kjente personer med navnet
Personene i listen er ordnet kronologisk etter fødselsår.
* Aage Johansen (1919–2012), norsk skøyteløper
* Aage Niels Bohr (1922–2009), dansk fysiker
* Tor Åge Bringsværd (1939–2025), norsk forfatter
* Aage Hauken (født 1947), norsk prest og forfatter
* Aage Kvalbein (født 1947), norsk cellist
* Åge Aleksandersen (født 1949), norsk rockeartist
* Åge Hareide (1953–2025), norsk fotballtrener
* Aage Langhelle (født 1959), norsk fotograf og maler
* Åge Skinstad (født 1964), norsk skiløper og langrennssjef i Norges Skiforbund
* Per Aage Pleym Christensen (født 1966), norsk redaktør
* Åge Sten Nilsen (født 1969), norsk rockeartist

## Referanser


## Eksterne lenker
*
Britain’s Got Talent

***Britain's Got Talent*** er et britisk talentprogram som har gått på ITV siden 2007. Programkonseptet er en britisk utgave av *[[America's Got Talent]]*, og er en jakt på det beste britiske amatørtalentet, være seg innen sang, dans, komedie eller andre genre. Alle som mener de har talent ble oppfordret til å delta i prøvene, og vinneren av konkurransen fikk 100&nbsp;000 pund, og oppdrag under the Royal Variety Performance foran dronningen av Storbritannia og medlemmer av kongefamilien, ved the Empire Theatre i Liverpool.

Den norske varianten av programkonseptet heter ''Norske Talenter'' og gikk på TV 2 til 2019, og går på TV Norge fra og med 2023.

## Sesonger

## Referanser


## Eksterne lenker
* 
*
Ib

**Ib** er et dansk mannsnavn dannet som en variant av *Jep*, en dansk kortform av *[[Jakob]]*, som har opprinnelse i hebraiske *Jaakov*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ib Thomsen (f. 1961), norsk politiker

## Referanser


## Eksterne lenker
*
Guds Venner

**Guds Venner** (tysk: **Gottesfreunde**) var en middelaldersk lekmannsbevegelse innen den tyske kristne mystikken. De startet opp mellom 1339 og 1343 i Basel, Sveits, og de var også aktive i Strasbourg og Köln, fordi deler av området på den tiden ble satt under pavelig interdikt. Bevegelsen spredde seg etter hvert nedover langs elven Rhinen til Nederland.

Navnet "Guds Venner" henspiller mest sannsynlig på et avsnitt fra evangeliet etter Johannes 15:15: *" Jeg kaller dere ikke lenger tjenere, for tjeneren vet ikke hva herren hans gjør. Jeg kaller dere venner, for jeg har gjort kjent for dere alt jeg har hørt av min Far."* Vennenes samfunn (Kvekerne) har også navnet sitt fra dette avsnittet.

Bevegelsen hadde kontakt med to medlemmer av Dominikanerordenen predikanten Johannes Tauler og forfatteren Henrik Suso.

Når Rulman Merswin ble leder for bevegelsen, begynte dens omdømme innen kirken å forringes. Etter Merswin's død, ble Nicholas av Basel leder. Han ble brent på bål i Wien i 1409 for heresi. Et annet fremstående medlem, Martin av Mainz ble også brent for heresi.

Det ser ut som bevegelsen forsvant på den tiden, men noen ser den som forløper for den protestantiske reformasjonen

## Se også
*Theologia Germanica

## Eksterne lenker
* Entry on "Friends of God" i Catholic Encyclopedia
* History of the Friends of God
* http://www.ccel.org/ccel/schaff/hcc6.ii.v.vi.html?bcb=0
Elias Sunde

**Elias Sunde** (født 2. oktober 1851, død 2. juli 1910) var en norsk stortingsrepresentant, statsråd og embetsmann.

Sunde var ordfører i Kristiania fra 1895 til 1897.

I 1895 blei han innvalgt på Stortinget for Venstre som 4. representant fra Kristiania, Hønefoss og Kongsvinger. Han blei gjenvalgt i 1898, nå som 1. representant.

Han var finansminister fra 1898 til 1900. Deretter var han en måned ved statsrådsavdelinga i Stockholm i 1900. Han var igjen finansminister fra 1901 til 1903.

Sunde var seinere generaldirektør for Statsbanene.

Han ble utnevnt til ridder av 1. klasse av St. Olavs Orden i 1896, og forfremmet til kommandør av 1. klasse i januar 1900. Han var også kommandør av første klasse av den svenske Sverdordenen og av den danske Dannebrogsordenen.

Sønnen Arne Sunde var også Venstre-politiker (blant annet justisminister).

## Referanser




## Eksterne lenker
*
Religion i Israel

Israel er det eneste landet i verden hvor jødedommen er religionen til størsteparten av innbyggerne. Israel ble etablert som et hjemland for det jødiske folket og er ofte referert til som den jødiske staten. Landets tilbakevendingslov gir alle jøder og de av jødisk slekt retten til å få israelsk statsborgerskap. Ifølge Israels statistiske sentralbyrå var 76,1&nbsp;% av befolkningen jøder, 16,2&nbsp;% muslimer, 2,1&nbsp;% kristne og 1,6&nbsp;% drusere, med de resterende 3,9&nbsp;% ikke klassifisert etter religion Omtrent 68&nbsp;% av de israelske jødene er født i Israel, 22&nbsp;% er immigranter fra Europa og Amerika og ti prosent er immigranter fra Asia og Afrika (inkludert Den arabiske verden). 

Den religiøse tilknytningen mellom israelske jøder varierer kraftig. I 2006 definerte 10&nbsp;% av israelske jøder seg selv som harediske; en like stor gruppe definerte seg som «religiøse»; 14&nbsp;% som «religiøse-tradisjonalister»; 22&nbsp;% som «ikke-religiøse-tradisjonalister» (ikke bokstavtro tolkning av jødisk lov eller halakha); og 44&nbsp;% som «sekulære». Av alle israelske jøder tror 65&nbsp;% på Gud og 85&nbsp;% deltar i et sedermåltid. Andre kilder indikerer imidlertid at mellom 15&nbsp;% og 37&nbsp;% av israelerne identifiserer seg selv som enten agnostikere eller ateister. 20&nbsp;% anser seg selv som «sekulære jøder». Majoriteten av israelske jøder, 55&nbsp;%, sier de er «tradisjonelle». De gjenværende 17 prosentene definerer seg selv som ortodokse jøder.

Muslimer utgjør 16,2&nbsp;% av befolkning, og er dermed Israels største religiøse minoritet. Israelske arabere, som utgjør 19,8&nbsp;% av befolkningen, bidrar betydelig til denne andelen siden over fire femtedeler (82,6&nbsp;%) av dem er muslimer. Av de gjenværende israelske araberne er 8,8&nbsp;% kristne og 8,4&nbsp;% drusere. Medlemmer av andre religiøse grupper, som buddhister og hinduister, er også representert i Israel, dog i små grupper.

Byen Jerusalem har en spesiell plass i hjertene til jøder, muslimer og kristne, og mange viktige religiøse steder, slik som Vestmuren, Tempelberget, Al-Aqsa-moskéen og Den hellige gravs kirke, ligger her. Det ligger flere viktige religiøse landemerker på Vestbredden, blant dem Jesu fødested og Rakels hvilested i Betlehem og patriarkenes hule i Hebron. Det administrative sentrum for Bahai og Bábs gravmæle er lokalisert i Bahá'ís verdenssenter i Haifa, og troslederen er begravet i Akko. Hvis man ser vekk fra vedlikeholdspersonalet er det ikke noe Bahai-samfunn i Israel, selv om det er en pilegrimsdestinasjon.

## Referanser
Huset Schwarzburg

**Huset Schwarzburg** var en av de eldste adelige familiene i Thüringen fram til husets slektslinje ble utslettet i 1971 da prins Friedrich Günther døde. Dynastiet regjerte over grevskapet Schwarzburg, og forfaderen var Sizzo I av Schwarzburg (døde i 1160). På 1500-tallet ble dynastiet delt opp i linjene Schwarzburg-Sondershausen og Schwarzburg-Rudolstadt; disse ble ikke forent igjen før i 1909. 

## Eksterne lenker
* (*tysk*) Genealogi for Schwarzburgerne
* (*tysk*) Huslover for Schwarzburg
Norges Kristelige Veterinærforening

**Norges Kristelige Veterinærforening** en kristen organisasjon for studenter og ferdig utdannede veterinærer. Den ble stiftet i 1945. Formålet er å skape kontakt mellom kristne veterinærer og studenter, styrke det innbyrdes samhold og samtidig drive evangeliserende arbeid blant veterinærer og medstudenter.

## Eksterne lenker
* Norges Kristelige Veterinærforening
Norsk Utflukt

**Norsk utflukt** er et norsk band som kombinerer poesi og blues. Bandet startet som er samarbeid mellom forfatteren Lars Saabye Christensen, som fremfører sine egne dikt, og gitarist Kåre Virud i 1991. Øvrige medlemmer er Baard Slagsvold på kontrabass, Tore Wildhauer på trommer og siden 2002 Espen Fjelle på tangenter. 

Bandet ga ut sitt første album, *[[Med lyset på]]*, i 1993, og har gitt ut totalt fem studioalbum og et samlealbum. De ble nominert til Spellemannprisen 2021 i klassen blues for albumet *Heder & verdighet* fra 2021.

## Diskografi
* *[[Med lyset på]]* (1993) 
* *[[Diger og gul]]* (1997)
* *[[Det blå arret]]* (2002)
* *[[Tida som går]]* (2004) – samblealbum
* *Long Distance Call* (2013)
* *Heder & Verdighet* (2021)

## Referanser


## Eksterne lenker
*
Liste over israelske aviser

Nedenfor er en **liste over [[avis]]er utgitt i [[Israel]]**. Listen inneholder kun trykte aviser og lister ikke opp andre nyhetskilder, slik som nettsteder, eller radio- og TV-kanaler. De fleste aviser i Israel er publisert på hebraisk, men en rekke aviser utgis også for arabisktalende. Det utgis også aviser for immigranter med forskjellige morsmål (hvorav de største er russisk og engelsk). Se også artikkelen «Massemedier i Israel».

## Dagsaviser

## Ukentlige aviser
### Nasjonale
* *[[B'Sheva]] (בשבע)*
* *[[HaTzofe]] (הצופה) (Vaktmannen) &mdash;* (Et. 1938) opplag på 60&nbsp;000, ukentlig innlegg i Makor Rishon
* *[https://web.archive.org/web/20080430072017/http://www.slamathil.co.il/defaultHeb.htm Sha'ar LaMathil] (שער למתחיל)*: en enkel hebraisk avis rettet mot nye immigranter som lærer språket
* *[[Questnewspaper]] (קווסט)*

### Lokale
#### Tel Aviv- og Dan-regionen
* *[[Zman Tel Aviv]] (Tel Aviv Time)*
* *[[Iton Tel Aviv]]*
* *[[HaIr]] (Byen)*
* *[[Time Out]]*
* *Letzte Nayes/Letzte Neuigkeiten (jiddisch)*

### [[Jerusalem]]
* *[[Kol HaIr]] 
* *Kol HaZman
* *Iton Yerushalayim*
* *Bonus*

### [[Haifa]]
* *Kolbo (Supermarked)*
* *Hadashot Haifa HaTzafon*
* *Yediot Haifa*

### Negev og Sør-Israel
* *Sheva (Syv, viser til [[Beersheba]])*
* *Kol-bi*
* *The Arad Zvi*
* *[https://web.archive.org/web/20080404030224/http://akhbarna.com/ar/englishpage.asp Akhbar Al-Naqab] (arabisk, Negev-nyheter)*

## Nedlagte aviser
* *[[Hadashot]]*
* *[[Al Ha-Mishmar]]*
* *[[Davar]]*
* *[[Haolam Hazeh]]*
* *[[Israeli]]*
* *Vremya* (på russisk)
* *Panorama* (på russisk)
* *Luch* (på russisk)
* *Blumenthals Neueste Nachrichten (nytt navn: [[Israel-Nachrichten]])*

## Kilder
*  Readership figures

## Eksterne lenker
* 
* Sammendrag om israelsk presse, fra det israelske utenriksdepartementet.
Remi

**Remi** og **Remy** (fransk *Rémi* og *Rémy*) er opprinnelig franske mannsnavn.

## Etymologi
*Remi* og *Remy* er opprinnelig franske kortformer av navnet *Jeremy* (norsk *Jeremias*), som er et hebraisk navn som betyr 'herren vil opphøye'.

*Remi* kan også ha opprinnelse i den franske byen Reims og ville opprinnelig blitt gitt til personer som bodde i byen.

## Utbredelse
*Remi* og *Remy* er vanlige mannsnavn i Frankrike og flere andre fransktalende land.

|}

*Remi* og *Remy* er også brukt som kvinnenavn, men i mye mindre grad.

|}

## Kjente personer med navnet
Personene i listen er ordnet kronologisk etter fødselsår.
* Rémy Gahutu (f. 1950), burundisk lege og politiker
* Rémy Ndayishimiye (f. 1965), burundisk forretningsmann og politiker
* Rémi Garde (f. 1966), fransk fotballtrener og tidligere spiller
* Remi Hereide (f. 1973), norsk skøyteløper
* Rémi Gaillard (f. 1975), fransk komiker og YouTube-stjerne
* Remy Shand (f. 1978), kanadisk sanger
* Remi Eggesbø norsk fotballspiller og trener. Daglig Leder Tomrefjord IL.

### Kvinner med navnet
* Remi Nicole (f. 1983), engelsk sanger
* Remi Wolf (f. 1996), amerikansk sanger

## Annen bruk av navnet
* Rémy Martin, konjakkhus

## Referanser


## Eksterne lenker
*
Mecklenburg-Schwerin

**Mecklenburg-Schwerin** kan referere til tre statsdannelser:
* Hertugdømmet Mecklenburg-Schwerin
* Storhertugdømmet Mecklenburg-Schwerin
* Fristaten Mecklenburg-Schwerin
Schwarzburg

**Grevskapet Schwarzburg** var en stat i det tysk-romerske rike som eksisterte fra 1195 til det ble delt opp i Schwarzburg-Rudolstadt og Schwarzburg-Sondershausen. Det ble styrt av grever fra Huset Schwarzburg.
America’s Got Talent

***America's Got Talent*** (også kjent som *AGT*) er en amerikansk TV-sendt talentkonkurranse som har gått på NBC siden 2006. Her kan det konkurreres i både sang, dans, humor, trylling og skuespill.

## Sesonger

## Se også
***America's Got Talent (USA):**
**Sesong 1 (2006 – vinner: Bianca Ryan)
**Sesong 2 (2007 – vinner: Terry Fator)
**Sesong 3 (2008 – vinner: Neal E. Boyd)
**Sesong 4 (2009)
***[[Britain's Got Talent]] (Storbritannia):**
**Sesong 1 (2007 – vinner: Paul Potts)
**Sesong 2 (2008 – vinner: George Sampson)
**Sesong 3 (2009 – vinnere: Diversity)
**Sesong 4 (2010)
***[[Norske Talenter]] (Norge):**
**Sesong 1 (2008 – vinner: Erlend Bratland)
**Sesong 2 (2009 – vinnere: Quick)
**Sesong 3 (2010)
***[[Talang (TV-program)|Talang]] (Sverige):**
**Sesong 1 (2007 – vinnere: Zillah & Totte)
**Sesong 2 (2008 – vinner: Zara Larsson)
**Sesong 3 (2009 – vinner: Charlie Caper)
**Sesong 4 (2010)
***[[Talent Danmark|Talent]] (Danmark):**
**Sesong 1 (2008 – vinnere: Robotdrengene)

## Eksterne lenker
* 
*
Søren Årstad

**Søren Tobias Årstad** (født 1861 i Stavanger, død 1928) var en norsk jurist, stortingsrepresentant og statsråd.

Årstad tok juridisk embetseksamen i 1884, og etablerte privat sakførervirksomhet (advokatkontor). Han var ordfører i Stavanger 1891–92. Han blei i 1898 valgt inn på Stortinget for Venstre som første representant fra Stavanger og Haugesund.

Årstad var medlem av regjeringa fra 1900 til 1903, først som finansminister, deretter ved statsrådsavdelinga i Stockholm, og endelig som justisminister.

Fra 1903 til 1926 var han sorenskriver i Ryfylke. I 1913 blei han igjen innvalgt på Stortinget, denne gang som første representant fra Holmen krets i Stavanger. I deler av denne perioden var han stortingspresident.

Søren Årstad ble utnevnt til ridder av 1. klasse av St. Olavs Orden i 1901, og ble forfremmet til kommandør av første klasse i september 1903.

I Stavanger er Søren Årstads vei oppkalt etter han.

## Referanser




## Eksterne lenker
*
Harold Lasswell

**Harold Dwight Lasswell** (født 13. februar 1902, død 18. desember 1978) var en ledende amerikansk statsviter og kommunikasjonsforsker. Han var medlem av *Chicagoskolen* (kjent for studier innen sosiologi) og president for *The World Academy of Art and Science* (WAAS). Sammen med andre innflytelsesrike, liberale tenkere i perioden 1914-1940, som for eksempel Walter Lippman, argumenterte han for at demokratier trengte propaganda for at informasjonssvake mennesker skulle akseptere hva en elitegruppe av spesialister hadde bestemt var til deres eget beste. 
 
## Kommunikasjonsmodell
Lasswell forsket på propaganda i politisk kommunikasjon blant annet gjennom studier av propagandateknikker fra 1. verdenskrig. I 1948 formulerte han den mest velkjente formel innen kommunikasjonsteori: 

**hvem** (sier) **hva** (til) **hvem** (i) hvilken **kanal** (og med) hvilken **effekt**?

Formelen danner utgangspunktet for mange spesialretninger innenfor massekommunikasjon: 
* avsenderorienterte studier ( i forhold til makt og såkalte kontrollanalyser)
* innholdsanalyser (tekstanalyser av alle medier)
* publikumsanalyser
* mediestrategi (valg av mediekanal)
* effektstudier 

Modellen gir et bilde av kommunikasjon som en påvirkningsprosess hvor målet er hvilken effekt kommunikasjonen har på mottakeren. På samme måte som Shannon-Weaver-modellen, er modellen lineær og tilhører såkalte transmisjonsmodeller, hvor kommunikasjon er redusert til overføring av informasjon. Modellen utelater med andre ord et feedback element og mulighetene for toveiskommunikasjon som senere modeller har inkludert. Lasswell antok at avsender alltid ønsker å influere mottakerne og så derfor på kommunikasjon som en overtalelsesprosess. I modellen antar man at budskapet **alltid** har en effekt. Modellen har blitt kritisert for å være for enkel og for å overdrive effektene av massekommunikasjon. 

Lasswells forståelse for kommunikasjon gjennom propagandastudier dannet grunnlaget for stimulus-respons-teorien, den første effektteorien innenfor medier og kommunikasjonsforskningen.

## Propagandastudier
Lasswells klassiske bok *Propaganda technique in the World War* (1927) presenterer et av de første, moderne forsøk på å definere propaganda: "It refers solely to the control of opinion by significant symbols, or, to speak more concretely and less accurately, by stories, rumors, reports, pictures, and other forms of social communication" (1927:9). Denne brede definisjonen ville inkludere det meste av reklamepåvirkning og annen overtalelse. 

I boka presenterer Lasswell (1927:195) fire mål for propaganda: 
1. Å mobilisere til hat mot fienden
2. Å bevare vennskapet til allierte
3. Å bevare vennskapet, og, hvis mulig, utvikle samarbeid med nøytrale
4. Å demoralisere fienden 

Basert på Lasswell har man utviklet syv propagandaredskaper: *[[name calling]], [[glittering genreality]], [[transfer]], [[testimonial]], [[plain folks]], [[card stacking]] og [[bandwagon]]*

## Referanser


## Litteratur
* *Propaganda Technique in the World War* (1927;1971)
* Ytreberg, Espen (2006): Medie- og kommunikasjonsteori
TLS

**TLS** kan referere til:
* Transport Layer Security
* ISO 3166-1 alfa-3-koden til Øst-Timor
* IATA-koden til Toulouse-Blagnac lufthavn i Frankrike
Nagel

**Nagel** kan referere til:

* Conrad Nagel (1897–1970), amerikansk skuespiller
* Lars Peder Nagel (født 1981), norsk ishockeyspiller
* Otto Nagel (1894–1967), tysk maler
Sulak Sivaraksa

**Sulak Sivaraksa** (født 1933) er en thailandsk buddhist og menneskerettighetsaktivist. Han er mest kjent som en av grunnleggerne av det Internasjonale Nettverk av Engasjerte Buddhister (INEB) sammen med bl.a. den 14. Dalai Lama og vietnameseren Thich Nhat Hanh. Sivaraksa er en sentral person i internasjonal interreligiøs dialog. Han har blant annet mottatt Right Livelihood Award og Niwano-prisen.

Sivaraksa ble født inn i en familie med kinesisk opphav. Han to utdannelse innen juss og andre fag i Thailand, England og Wales, før han i 1966 kom tilbake til Bangkok. Han har jobbet som lærer, forfatter, utgiver og har grunnlagt flere organisasjoner. Som forfatter har han gitt ut over 100 bøker på thai og engelsk. 

Han har vært dypt engasjert i aktivisme, og har jobbet for økt velferd og utvikling i Thailand og miljøspørsmål. Aktivismen hans er rotfestet i buddhistisk ikkevoldslære og et holistisk syn på verden.

Sivaraksa har utviklet en buddhistisk visjon for samfunnet, der fem buddhistiske prinsipper blir utvidet til å gjelde hele samfunnet. Å ikke drepe vil si å ta avstand fra alle moderne former for vold. Å ikke stjele vil si å jobbe for økonomisk rettferdighet. Å ha en sunn seksualitet vi si å jobbe mot alle former for patriarkalske strukturer som diskriminerer kvinner. Forbud mot løgn oppfordrer til ærlighet på tvers av grenser. Å være avholdende fra rusmidler vil si at en jobber for en internasjonal ansvarlig rusmiddelpolitikk.  

Høsten 2006 besøkte han Norge og holdt en serie foredrag i regi av det norske nettverket av engasjerte buddhister.

## Referanser


## Eksterne lenker
* Sulak Sivaraksas hjemmeside
* Reason - Begrunnelse for at Niwano Peace Foundation gav ham Niwano-prisen.
* Biografi om Sulak Sivaraksa
Thomas Aune

**Thomas Aune** (født 9. januar 1976) er en norsk programleder, forfatter og mediepersonlighet. 

Sammen med Aleksander Schau ledet Aune programmet FK Fotball på NRK P3, og senere også programmet FK Sport. 
Høsten 2010 begynte Aune og Aleksander Schau i TV 2-sporten i deres dekning av engelsk Premier League.

Aune har sammen med Schau skrevet bøkene *Sieg!* (om VM i fotball 2006 i Tyskland, Giga forlag 2006) og *Vi er best i verden!* (Gyldendal 2010). Sammen med Vålerenga-spilleren Freddy dos Santos har Aune og Schau også skrevet boken "Mitt liv som ganske god fotballspiller" (Gyldendal 2009), som er dos Santos' selvbiografi. I 2010 ga Aune ut boken *King Chief of the World*, en dagbok fra VM i fotball 2010 i Sør-Afrika (Det stille forlaget, 2010). Han har også vært med på boken "Fotball Europa" 2012-2013 der han har skrevet fyldige tekster om Tippeligaen og Premier League.

Aune var programleder for *[[FC Football]]*, som blir sendt på TV 2's Premier League kanal, sammen med sin kollega igjennom mange år, Aleksander Schau. Aune sluttet i TV 2 etter 6 år. Siden høsten 2015 har Aune og Aleksander Schau vært programledere for podcasten Fotballklubben. Fra januar 2017 har Aune, Schau og Siri Kristiansen hatt radioprogrammet *Plenum* sammen på NRK P13.

## Eksterne lenker
* Aunes bloggside hos TV2
* Gyldendals forfatterside
Unic

**UNIC** var en fransk bilfabrikant grunnlagt av Georges Richard i 1906, etter at han sluttet hos Richard-Brasier. *UNIC* var produsenter av lastbilunderstell. Navnet *UNIC* kommer av at fabrikken kun hadde planer om å bygge bare èn serie (? utgave), men senere kom det flere typer. 

Société anonyme des automobiles UNIC ble etablert i Puteaux og produserte biler med to og fire sylindre. Den firesylindrede modellen med 1943 cm³ 12 CV var ekstremt populær og ble produsert nesten 20 år. 

Under første verdenskrig var UNIC drosjer med i forflytningen av tropper i forbindelse med slaget ved Marne.

UNIC ble i 1958 en del av Simca. I 1966 ble Simcas UNIC-lastbildivisjon tatt over av Fiat. I 1975 ble denne produksjonen overtatt av Iveco. All produksjon i Frankrike ble lagt ned i 1987.

## Som buss i Norge
Den første bussruten i Norge ble kjørt med en *UNIC* 1907-modell med seks sitteplasser. Den var bare i drift som rutebil i fire år før et nytt kjøretøy overtok dens plass. Bilen ble donert til Romsdalsmuseet i Molde av Molde Bilruter ved Ole Rødseth og er bevart på Romsdalsmuseet og har registreringsnummer T-1. Johan O. Aarø fikk kjøpt bil og lærte seg å kjøre den. Johan brukte 17 timer på den 480 kilometer lange reisen fra Kristiania til Åndalsnes. Derfra ble bilen fraktet med dampbåt til Molde.

Bare bilens understell og motor var produsert av *UNIC*.  I Kristiania bygde firmaet Kolberg, Caspary & Co karosseriet i lokalene til *Kløvstad & Søns Vognfabrik*. Den var åpen og hadde kalesje. Motoren ga 18 Hk og farten var omtrent 60 km/t.  De konstruerte en ny type klappsete der passasjeren satt i kjørerettningen.  

Posten Norge utga 6. juni 2008 en serie på fire frimerke med motiv fra norsk kommunikasjonshistorie. *Aarø Automobilselskaps* første rutebil *Unic* er avbildet på ett av frimerkene.

## Referanser


## Litteratur
* Losnegård, Gaute. 2008. *Norsk rutebilhistorie*. Skald forlag. ISBN 9788279591252 256 sider.
* Ebbestad, Alf Vidar. 2008. *Bussarven kjøres videre.* Romsdals Budstikke 11.  april 2008. side 18-19
* Harnes, Oddbjørn. 2008. *Unic på frimerke.* Romsdals Budstikke 9. juni 2008. side 8
Israels bankvesen

**Israels bankvesen** har sine røtter i sionistbevegelsen i begynnelsen av det 20. århundre, før etableringen av Staten Israel i 1948. World Zionist Organization etablerte i 1903 Den anglopalestinske bank (som senere ble omdøpt til Bank Leumi).
De to største bankene kontrollerer over 60 %, og de fem største over 90 % av bankaktiviteten.

De fleste bankene ble nasjonalisert når aksjene deres kollapset under børskrisen i Israel i 1983. Siden da har regjeringen solgt mange av sine bankaksjer, men er fortsatt en stor aksjeeier i mange av de nå privatiserte bankene. Regjeringen solgte Bank Hapoalim i 1996 og HaMizrachi i 1998. Regjeringen solgte også brorparten av sine aksjer i Discount bank i 2006, og i Leumi i 2005.

## Israels fem største banker

## Bankfusjoner
Det har vært begrenset fusjonsaktivitet innen den israelske bankvesenet. Fusjoner har for det meste blitt begrenset til fusjonering av banker som driver med pantsettelse med ledende banker innen deres bankgruppe og noen små banker som har blitt kjøpt opp av større banker for stordriftsfordeler.

## Oppsyn og regulering
Bank of Israel holder oppsyn med israelske banker via banktilsynet.
Oppgavene og autoriteten til banktilsynet er basert på en rekke lover:
* The Banking Ordinance, 1941, en mandatsanordning som har blitt justert og oppdatert gjennom årene;
* The Banking (Licensing) Law, 1981;
* The Banking (Service to Customers) Law, 1981;
* The Checks Without Cover Law, 1981.

## Referanser


## Eksterne lenker
*
Victor Vinde

**Victor Vinde** (født 1903, død 1970) var en svensk journalist og forfatter, kjent for sine korrespondent-beretninger for Sveriges Radio, fra politisk turbulente deler av verden, blant annet Frankrike (1930–41) og dets konflikt med Algerie.

Han arbeidet en del med sin kone Rita Vinde (1904–93). Han var en tid leder av *[[Aftonbladet]]* og *[[Stockholms-Tidningen]]*.

Han var far til hjelpearbeideren Pierre Vinde.

## Utgivelser
* *Un romancier norvégien: [[Peter Egge]]* (1927)
* *Bibliothèque Sainte-Geneviève* Revue des bibliothèques (1928)
* *[[Sigrid Undset]]:  A nordic moralist* (University of Washington, 1930)
* *Revolution i Paris : tre kapitel om en kris* (1935)
* *Det franska sammenbrottet* (1940)
* *En stormakts fall (Frankrike)* (Europa verlag, 1942)
* *Den fria pressens uppgift* (Federativt forlag, 1942)
* *America at war* (Hutchinson & Co, 1944)
* *Nürnberg i blixtljus* (Bonnier, 1946)
* *en fjerde franske republikk* (Christian Michelsens institutt, 1947)
* *Mitt i Europa* (Norstedts, 1952)
* *7 Algeriska studenters vittnesmål om tortyren i Frankrike* (Bo Cavefors Bokförlag, 1959)
* *Revolution i [[Algerie]]t* (Stockholm, 1958).  Om frigjøringskrigen i Algerie
* *De Gaulle och Frankrike* (1962)
* *[[Vietnam]] – det smutsiga kriget* (Raben & Sjögren, 1966)
* *Rapport från [[Kina]]* (Bonnier, 1968)
* Rita Vinde og Victor Vinde, *Sovjet, kontinent i förvandling* (Tidens förlag, 1969)
* Raoul Nordling, Vinde og Fabrice Virgili, *Mannen som räddade Paris * (*Sauver Paris: mémoires du consul de Suède, 1905- 1944*) (Complexe forlag, 2002).  Fransk.

## Referanser
István Pungor

**István Pungor** (født 13. juli 1991), er en ungarsk skihopper som representerer skiklubben Koeszegi Se.

Sammen med Armin Csukovics var han med på å erobre de 2 siste plassene under junior-VM i 2008. Andreas Wank vant. Istvan har bare deltatt i to internasjonale konkurranser ved siden av Junior-VM, begge i FIS-Cup.

Han er en yngre bror av skihopperen Dénes Pungor.

## Referanser


## Eksterne lenker
*
Israels sentralbank

**Israels sentralbank** (, engelsk: *Bank of Israel*) ble grunnlagt 24. august 1954 og har sitt hovedkontor i Jerusalem, med underavdeling i Tel Aviv. Sentralbanksjef er Karnit Flug.

## Historie
Israel fikk sin selvstendighet fra det britiske mandatområdet «Palestinamandatet» 14. mai 1948. Etableringen av en sentralbank, den gang omtalt som en *statsbank*, ble diskutert i Finansdepartementet umiddelbart etter at staten Israel ble etablert. Det var mange behov som måtte dekkes, hvorav behovet for en utsteder av valuta var det mest presserende. Derfor ble pengeloven vedtatt og var gjeldende fra 17. august 1948. Ansvaret for å utstede penger ble gitt til Den anglopalestinske bank, som senere ble omdøpt til *Bank Leumi Le-Israel*. Banken opprettet to avdelinger, én avdeling for utstedelse av valuta, og én for å administrere statens utlån. Ved utgangen av oktober 1948 var prosessen med å skifte ut det tidligere valutarådets valuta med Den anglopalestinske banks valuta. Øvrige «sentralbankfunksjoner» var på dette tidspunktet tillagt Finansdepartementet.

I 1951 nedsatte finansminister Eliezer Kaplan en komité, som skulle jobbe med etableringen av en statsbank. Kaplan ledet selv denne komiteen. Komiteen leverte en rapport med anbefalinger i september 1952, der de ga sine anbefalinger rundt organiseringen av banken, men også forholdet mellom banken og regjeringen. Rapporten la grunnlaget for sentralbankloven («Bank of Israel Law»), som ble vedtatt av Knesset 24. august 1954. Generaldirektør David Horowitz i Finansdepartementet ledet arbeidet med å utarbeide sentralbankloven. Sentralbankloven trådte i kraft 1. desember samme år, og denne datoen regnes som Bank of Israels offisielle etableringsdato. David Horowitz ble også den første sentralbanksjefen.

## Målsettinger
Sentralbankens målsettinger er nedfelt i sentralbankloven. Hovedmålsettingen er prisstabilitet, dvs lav og stabil inflasjon. Øvrige målsettinger er å understøtte regjeringens økonomiske målsettinger, særlig økonomisk vekst, sysselsetting og redusere sosiale ulikheter, såfremt disse målene ikke er i konflikt med hovedmålsettingen om prisstabilitet.

Inflasjonsmålet er 1–3% inflasjon. Inflasjonen fra september 2013 til september 2014 var &minus;1,3 %.

## Liste over banksjefer
* David Horowitz, 1954–1971
* Moshe Sanbar, 1971–1976
* Arnon Gafni, 1976–1981
* Moshe Mendelbaum, 1982–1986
* Michael Bruno, 1986–1991
* Jacob A. Frenkel, 1991–2000
* David Klein, 2000–2005
* Stanley Fischer, 2005-2013
* Karnit Flug, 2013 -

## Se også
* Israels bankvesen
* Ny israelsk shekel
* Liste over verdens sentralbanker

## Referanser


## Eksterne lenker
* 
*
Magnus Halvorsen

**Johan Magnus Halvorsen** (1853–1922) var en norsk politiker og kjøpmann. Han var stortingsmann for Trondheim og Levanger i fire valgperioder og finansminister i Løvland-regjeringen. Halvorsen var en av de moderate venstrepolitikerne som sluttet seg til Samlingspartiet og senere til Frisinnede Venstre.

## Liv og virke
### Bakgrunn
Han vokste opp i Ålesund. Faren var kjøpmann og døde da gutten var ni år gammel. Magnus Halvorsen arbeidet som butikklærling ved siden av skolegangen. 

14 år gammel ble han ansatt som ekspeditør hos en landhandler i Vanylven. Da han var i 20-årene, ble han samvirkelagsbestyrer i Selje, senere handelsreisende langs kysten for en not- og garnfabrikk i Bergen.

I 1881 slo han seg ned i Trondheim med eget grossist- og agenturfirma, i all hovedsak innen sild og annen fiskehandel. Han solgte firmaet i 1909. Fra 1899 til 1915 var han bestyrer ved Norges Banks filial i Trondheim.

Han hadde styreverv i Det Nordenfjeldske Dampskibsselskab og Trondhjems Handelsbank.

### Politiker
Halvorsen var medlem av Trondheim bystyre 1895–1904 og igjen fra 1910. 

Han var innvalgt på Stortinget fra kjøpstedene Trondheim og Levanger for Venstre 1898–1900. Ved stortingsvalget i 1903 var han blant de moderate venstrepolitikerne som sluttet seg til Samlingspartiet og samarbeidet med Høyre om en forhandlet løsning i unionssaken. Han ble, med støtte fra Høyres valgmenn, valgt inn på Stortinget for perioden 1904–1906.

Ved stortingsvalget i 1906 var det valg i enmannskretser, og Halvorsen ble valgt fra Bakklandet krets med støtte fra alle de borgerlige partiene. Han var finansminister i fem måneder i Jørgen Løvlands regjering fra 1907 til 1908. Halvorsen og resten av den regjeringstro fraksjonen i Venstre ble så støtt ut fra partiet (Det konsoliderte Venstre).

I 1909 var Halvorsen blant grunnleggerne av Frisinnede Venstre. Det året ble han gjenvalgt til Stortinget fra Bakklandet krets, som Høyre og Frisinnede Venstres kandidat. Han var formann i både stortingsgruppen og hovedstyret i partiet fra 1910 til 1912. Han var styreformann i *[[Dagsposten]]* i Trondheim, som ble en av partiets viktigste aviser, fra 1913 til 1922.

Halvorsen var stortingspresident i perioden 1910–1912.

Under storlockouten i 1911 virket han som megler sammen med Alfred Eriksen. For denne innsatsen ble de tildelt Borgerdådsmedaljen i gull. Halvorsen ble tidligere tildelt 7. juni-medaljen. Fra 1908 var han også kommandør av 1. klasse av St. Olavs Orden.

## Referanser




## Eksterne lenker
* 
*
Hjälmaren

**Hjälmaren** er Sveriges fjerde største innsjø med et areal på 484 km². Den ligger i Svealand, i landskapene Västmanland, Södermanland og Närke.

## Generelt
Hjälmaren er en grunn, næringsrik innsjø. På sitt dypeste er den 22 meter, og gjennomsnittsdybden er 6,1 meter. Innsjøen har avløp til Eskilstunaån til Mälaren. Gjennom Hjälmare kanal er det båtforbindelse med Mälaren. Den største øya i Hjälmaren er Vinön. De største tilførselselvene er Svartån og Kvismare kanal, begge fra vest. Det største tettstedet ved innsjøen er Örebro i vest.

På 1880-tallet ble Hjälmaren senket med 1,9 meter, og 190 km² land ble tørrlagt. Mye av dette hadde imiderltid vært våtmark, og ikke blitt regnet som en del av Hjälmarens vannflate.

## Se også
*Liste over innsjøer i Skandinavia

## Litteratur
* Lars Håkanson, *Hjälmaren. En naturgeografisk beskrivning*, Solna: Statens Naturvårdsverk, 1978.
Dénes Pungor

**Dénes Pungor** (født 1. november 1987) er en ungarsk skihopper som representerer klubben Latex Koszeg SE.

Han hadde en mislykket debut i Planica i 2004, hvor han ble sist av alle 80 deltakerne. Dagen etter ble det 8 plasser høyere for den ungarske unggutten. Han var den første ungarer som deltok i verdenscupen på mange år, etter at Gábor Gellér hadde deltatt på 80-tallet.

Hans beste plassering noensinne i et renn er en 28.-plass. Den kom i Bischofshofen I 2006 under et FIS-cuprenn.

## Referanser


## Eksterne lenker
*
Gerda

:*For den russiske filmen fra 2021, se [[Gerda (film fra 2021)]]

*'Gerda*' er et kvinnenavn med flere mulige opprinnelser. Det kan være:
* en variant av kvinnenavnet *Gerd* som har opprinnelse i norrøne *gerðr* eller gammelhøytyske *gard*, som begge betyr «innhegning, beskyttelse».
* en feminin form av det tyske mannsnavnet *Gerd*, en kortform av *Gerhard*, som er dannet av germanske *ger*, «spyd», og *hard*, «modig».

==Utbredelse==
Navnet *Gerda* var vanlig i Norge i fra 1880- til 1930-årene og hadde en popularitetstopp med 0,5 % i 1900.
















|}

== Navnedag ==
*Gerda'' har navnedag i flere land, oftest 17. mars. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Gerda Ring (1891–1999), norsk skuespiller og instruktør
* Gerda Taro (1910–1937), tysk fotojournalist
* Gerda Lerner (f. 1920), østerriksk-amerikansk historiker
* Gerda Weissmann Klein (1924–2022), polsk forfatter
* Gerda Moter Erichsen (f. 1939), tysk-norsk filolog og oversetter
* Gerda Tolaas (f. 1965), norsk politiker og lærer

## Referanser


## Eksterne lenker
*
Jan Grønli

**Jan Grønli** (født 1950) er en norsk skuespiller. Han var fra 1971 til 1991, da han ble ansatt ved Det norske teatret, knyttet til Den Nationale Scene i Bergen, Rogaland Teater og Nationaltheatret. Han regnes som Norges fremste tolker av Thomas Bernhard sine stykker.

Grønli har også lest inn flere lydbøker, blant annet Epp av Axel Jensen og Ut og stjæle hester av Per Petterson, samt Jan Guillous trilogi om Arn Magnusson.

## Filmografi
* *[[Arme Riddere|Arme riddere]]*
* *[[Olsenbanden jr. Mestertyvens skatt]]*
* *[[Olsenbanden jr. Det sorte gullet]]*
* *[[Olsenbanden jr. Sølvgruvens hemmelighet]]*
* *[[En udødelig mann]]*
* *[[Drømmen om Norge]]*
* *[[Olsenbanden jr. på Cirkus]]*
* *[[Ved kongens bord]]*
* *[[Dødslegen]]*
* *[[Olsenbanden jr. på rocker'n]]*
* *[[Olsenbanden jr. går under vann]]*
* *[[Jonny Vang]]*
* *[[Morgan Kane - Døden er en ensom jeger]]*
* *[[Olsenbandens første kupp]]*
* *[[Aberdeen]]*
* *[[De 7 dødssyndene - Fråtseri]]*
* *[[Kineseren]]*
* *[[1996 - Pust på meg]]*
* *[[Hotel Oslo]]*
* *[[Eremittkrepsen]]*
* *[[Farlig Farvann]]*
* *[[Hustruer 3]]*
* *[[Lakki]]*
* *[[Svarte pantere]]*
* *[[Brannen]]*

## Som stemme
* *[[Robots]]*
* *[[Oppdrag Nemo]]*
* *[[Hvalens sjel]]*
* *[[Istid (film)|Istid]]*
* *[[Småspioner 1]]*
* *[[Atlantis - The Lost Empire]]*
* *[[Minoes]]*
* *[[102 dalmatinere]]*
* *[[Solan, Ludvig og Gurin med reverompa]]*
* *[[Dypets ensomhet]]*

## Priser
* Heddaprisen for «fremragende sceneprestasjon» for rollen som Bruscon i Teatermakeren av Thomas Bernhard på Nationaltheatret (2004)
* Aksel Waldemars minnepris (1994) 
* Radioteatrets Blå fugl (1995), 
* Aase Byes legat (1997)
* Hulda Garborgs pris (2000)

## Trivia
Han er den eneste personen som har vært med i alle Olsenbanden Jr., dog med forskjellige roller i alle filmene.

## Referanser


## Eksterne lenker
* Om Jan Grønli hos Teatermannen
* Om Jan Grønli hos snurrfilm.no
*
Dan Newell

**Daniel Newell** (født 30. oktober 1975) er en britisk trompetspiller. 

## Samarbeid med Muse
Han har hjulpet bandet Muse på noen av konsertene deres, på sangene «City of Delusion» & «Knights Of Cydonia». Han var med da Muse spilte på Wembley Stadium i 2007, og under innspillingen av Black Holes And Revelations.

## Andre samarbeidsartister
Han har spilt inn musikk eller opptrådt sammen med:
* Queen
* Paul McCartney
* Daniel Bedingfield og Natasha Bedingfield
* Divine Comedy
* Diana Krall
* Lisa Stansfield
* McFly
* Westlife
* Roger Waters
* Elbow

## Filmmusikk
Han har også bidratt med musikk på følgende filmer:
* Arthur and the Invisibles
* Eragon
* Sixty Six
* Over hekken
* Batman Begins
* Charlie and the Chocolate Factory
* Madagaskar
* Sahara
* Kingdom of Heaven
* Racing Stripes
* Alien vs. Predator
* Ringenes herre
* Harry Potter
* Shrek 2
* Love Actually
* Cold Mountain
* Edward Saksehånd

## Referanser


## Eksterne lenker
* 
* Maslink UK
Thomas Engeset

**Thomas Engeset** (født 1988) er en norsk regissør og programleder fra Oslo.

Engeset har filmutdannelse fra Westerdals Oslo School of Arts, Communication and Technology.

Høsten 2015 startet han som programleder for Eurojackpot på TV&nbsp;2. Fra 2022 er han en av tre programledere i NRKs gameshow ''Alle mot 1''.

Han har regissert *[[P3 Gull]]*, *Karpe Karpe*, *KjendisVM*, *Ekstremsport-Veko*, *Kvelden før Kvelden*, *[[Underholdningsavdelingen (TV-program, 2013)|Underholdningsavdelingen]]* på NRK og *[[Torsdag kveld fra Nydalen]]* på TV 2.

Han vant Gullruten 2021 i kategorien beste regi enkamera underholdning og var nominert i klassen beste klipp, underholdning for produksjonen av *[[P3 Gull]]* på NRK 2020. 

Fra 2001 til 2004 spilte han rollen som Kjell Jensen i en serie produksjoner om Olsenbanden jr.

## Referanser


## Eksterne lenker
*
Offentlig finansiering

**Offentlig finansiering** er en betegnelse som brukes om finansiering som kommer i stand, helt eller delvis, ved at det offentlige bidrar til et prosjekt, en virksomhet, en institusjon, offentlig eller privat, med finansielle ressurser. Kommuner, fylkeskommuner, staten og institusjoner som er direkte eller indirekte eid eller styrt av disse kan stå for offentlig finansiering. Offentlig finansiering kan skje gjennom lån, kreditter, gaver, garantier, aksjekjøp og fondsmidler.
Nypatrimonialisme

**Nypatrimonialisme** eller **neopatrimonialisme** er en styreform som eksisterer i store deler av Afrika, samt visse deler av Sør-Asia og Latin-Amerika. Et slikt styre kjennetegnes vanligvis ved presidentstyre, klientellisme og et fraværende eller vagt skille mellom offentlige og private interesser.

## Referanser


## Kilder
* Bratton & van de Walle: *Democratic Experiments in Africa. Regime Transitions in Comparative Perspective.* 1997. ISBN 9780521556125
Frank Thiel

:*For andre med samme etternavn, se [[Thiel]]*.

**Frank Thiel** eller * Frank T. Rasmussen* eller *Frank Thiel Rasmussen* (født 1970) er en dansk skuespiller.

Frank Thiel er utdannet ved Statens Teaterskole i Danmark i 1999. Han ble nominert til Robertprisen for årets mannlige birolle for rollen som Kristian i filmen *[[En Soap]]* i 2007 og vant Årets Reumert samme år for Årets mannlige birolle i forestillingen *Hjem kære hjem* ved Teater Grob.
__TOC__

## Filmografi (utvalg)
### Spillefilmer

### Kortfilmer

### TV-serier

## Fotnoter

## Referanser

 
 
 
 


## Eksterne lenker
* 
* Frank Thiel hos Den danske film database
Percy militærsykehus

**Percy militærsykehus** (fransk: **Hôpital d'instruction des armées Percy** eller *HIA Percy*) er et militærsykehus i Clamart, en forstad utenfor Paris i Frankrike. Det administreres av militærets helsepersonell, og yter helsetjenester til både militære og sivile pasienter.

Den palestinske lederen Yasir Arafat ble behandlet her fra 29. oktober 2004 til sin død den 11. november samme år.
Clamart

**Clamart** er en kommune i departementet Hauts-de-Seine i regionen Île-de-France i de sørvestlige forstedene til Paris. Den ligger 8,7&nbsp;km fra sentrum av Paris..

Byen er delt i to deler som er skilt fra hverandre av en skog. Disse er *Bas Clamart*, det historiske sentrumet, og *Petit Clamart*.

Percy militærsykehus ligger her.

## Befolkningsutvikling
***Antall innbyggere i kommunen Clamart***

## Referanser


## Eksterne lenker
* 
* Kommunedata INSEE
Hege Johansen

**Hege Johansen** (født 27. august 1972 i Oslo) er en norsk innebandyspiller. Hun spilte tidligere fotball, men har hatt større suksess som innebandyspiller, med blant annet seriegull og NM-gull. Hun har spilt for Romsås IL, Akerselva og Sveiva. 

Johansen ble seriemester i 2006/2007-sesongen, da den første landsomfattende eliteserien for kvinner ble gjennomført med 10 lag. Sveiva vant med Holmlia og Sagene på plassene bak. Hun vant også NM med Sveiva den samme sesongen, med 3-2 over Holmlia.

## Eksterne lenker
* Sveivas nettside
Mark Ayres

**Mark Ayres** er en komponist som er mest kjent for å ha jobbet på *[[Doctor Who]]*.

I slutten av 1980-årene komponerte han musikken til historiene *[[The Greatest Show in the Galaxy]]*, *[[Ghost Light]]* og *[[The Curse of Fenric]]*.

Ayres fikk jobben etter at han sendte produsent John Nathan-Turner en demovideo med musikk han hadde skrevet for historien *[[Remembrance of the Daleks]]*. Han brukte synthesizere og samplere til å lage musikken.

Ayres var også involvert i de siste dagene til BBC Radiophonic Workshop. Han katalogiserte og arkiverte opptak for fremtidig bruk. Som en del av det uoffisielle Doctor Who Restoration Team har han restaurert lydsporene på de nyere VHS-utgivelsene og alle DVD-utgivelsene av den klassiske serien av *Doctor Who*. Han har også jobbet med å restaurere og utgi lydsporene til de tapte episodene av serien på CD.

For DVD-utgivelsen av *Doctor Who*-historien *The Curse of Fenric* redigerte han en spesialversjon som inneholder slettede scener, nye effekter, oppdatert musikkspor og ny fargegradering.

## Eksterne lenker
* 
* Mark Ayres' nettside
* Doctor Who Restoration Team
Bahrain World Trade Center

**Bahrain World Trade Center** er en bygning i Bahrains hovedstad, Manama. Den består av to tårn, og er en av de høyeste bygningene i Bahrain. Begge tårnene er 240 meter høye. Bygningen er den første skyskraper i verden som har integrerte vindmøller, for å produsere energi til bygningen. Dette har gitt bygningen flere priser for bruk av teknologi og miljøvennlighet.

Tårnene er designet som en blanding mellom seil og flyvinger, for å sikre at de tre vindmøllene har like høy fart. Vindmøllene er beregnet for å produsere 11–15 prosent av det totale energibehovet til tårnene, noe som vil bety om lag 1.1–1,3 gigawatt årlig. Vindmøllene ble tatt i bruk første gang 8. april 2008, samme år som bygningen sto ferdig.

## Eksterne lenker
*
Levar Sand

**Levar Sand** (født 1937 i Bergen, død 2003 i Nannestad) var en sentral bidragsyter i utviklingen av det moderne norske reiseliv på 1960- og 1970-tallet. I den siste perioden av sin karriere var han informasjonssjef i Color Line (tidligere Jahre Line), der han ble særlig anerkjent for sin inkluderende lederstil under skiftende eiere/oppdragsgivere. 

Levar Sands kontaktflate innen norsk og internasjonal reisebransje var meget bred, takket være hans faglige dyktighet og ikke minst enestående sosiale omgangsform, som både kom kunder (reisende) og ansatte i **alle** deler av selskapet til gode. Spesielt vant han venner og samarbeidspartnere blant dem som arbeidet for reiseliv og kontakt mellom Norge og Tyskland. Sand var også beskjeden i forhold til sin egen posisjon, og holdt en lav profil i forhold til administrasjonen i selskapene han hadde det kommunikative ansvaret for. 

## Tidlig karriere
Levar Sand begynte sin karriere som kontorsjef for den daværende Turisttrafikkomiteen (TTK) i Bergen og Hordaland, senere som norsk turistsjef både i Hamburg og New York. Han var senere informasjonssjef i det daværende Landslaget for *Reiselivet i Norge* (nå Norges Turistråd) før han tiltrådte stillingen som informasjonssjef i Jahre Line/Color Line. I 2001 fratrådte han stillingen som pensjonist.

## Eksterne lenker
Nekrolog i Dagbladet